da da da de de da en da da da da da da da da da da da da ca en es en es tr ne en en en da da da da ca en es en es tr ne en en en da da da da da da ca en es en es tr ne en en en da da nb nb nb sv nb en nb ca en es en es tr ne en en uk da da en en et en en en en en en en en en en en en en en en en en en en da da en da da da da da de da da da nl en da ceb en da en en da pt en eo en fi en sv de en en en en en da en en da pt en en en en en en en en en en en en en en en
Kvindekamp | Stilhed før Storm
Ro på! Det er ikke mig der skal giftes!
Det skal til gengæld min dejlige veninde Anne med min gode kammerat Ian. Det er kun det andet sådan rigtige bryllup i vennekredsen, så nyhedsværdien er helt i top og jeg tror alle vi føler os temmelig voksne, når vi sådan kan sidde og diskutere håropsætninger, festlokationer, toastmaster og alt muligt andet bryllupsrelateret med den kommende brud. Det er stadig så nyt, at ingen er kørt træt i bryllupssnak. Så der svælges. Helt ned i detaljerne.
Med en kæreste der ikke længere er medlem af folkekirken, kan jeg frygte, at jeg må kigge længe og langt efter mit eget bryllup (i hvert fald hvis det skal være sådant et gejsteligt et af slagsen). Og så dog –  for jeg er nemlig blevet inviteret til bryllup – faktisk mit helt eget bryllup. Det er min gode veninde Maria, der i anledning af sin fødselsdag holder bryllupsfest. Jeg tror vi bliver omkring 15 brude. Fint bliver det. Med gammelt og blåt og lånt og hele baduljen.
Har derfor været på jagt efter kjolen – skruddet! Er lidt i tvivl om hvilken vej jeg skal gå, men har lige listet et par muligheder op, hvis nu nogen skulle ske at have en mening eller en ide. Anne, hvis du har lyst, så stjæler du også bare den inspiration du har brug for….
En kende bart måske? Eller hvad….?
Her er det særligt hendes diskrete accesories, jeg altså falder lidt for. Og så er hun sq lidt en gavflab, med sådan en smøg i kæften. Rapt er det!
Havde jeg kroppen til det her outfit gjorde jeg det! Lige sådan en lille flæse ned over brystvorten. Den skal nok blive siddende efter fem gin og johnny’s…
Var jeg bare lidt mere gravid og lidt mere sort, havde jeg nok smidt mig ud i noget á la det her…..
Nej, spøg til side. Jeg tror jeg kryber i den her drøm af et havetelt, og i den forbindelse må jeg lige bede de andre om at møde op i noget tætsiddende, så jeg kan være der, samt lige høre, om der er et par raske svende, der har tid og lyst til at bære min hat aftenen igennem? Det bliver hyl, jeg lover det!
(Billederne er lånt hos uglydress.com).
Kvinders grænser for selvkonstruktion…
Uddrag fra dagens læsning:
“På det samlivsmæssige område er der således ideologier om at der kan vælges mellem en række ligeværdige livsformer: singleliv vs. parforhold med krav til mænd om gensidighed og fælles deltagelse i den daglige frembringelse af familielivet; mor eller ikke-mor, mor i parforhold eller enlig mor; heteroseksuelle relationer eller homoseksuelle. Imidlertid har der i praksis udviklet sig et udbredt mønster: Tidlig sex og samboen i heteroseksuelle parforhold, dernæst delt forældreskab i moden alder: to næsten jævnaldrende børn; kvinden beholder betalt beskæftigelse uden for hjemmet, men har samtidig perioder med orlov og deltid så hun kan yde “omsorg for sin familie. Ud fra de nye ideologier og scripts ses denne reproduktion af faktisk kønssegregation og faktisk kønnet magtforskel imidlertid af kvinderne selv som tilfældig eller som resultat af fornuftige valg. Fremhævelsen af de andre livsformers mulighed har snarest den psykologiske funktion at hjælpe med til at det livsforløb, der reelt er typisk, kan fremstå som et frit valg” (Bech, H. 2005).
GISP! Det var jo min plan…OMG hvor er jeg bare gennemskuelig og kedeligt traditionel…og så har jeg tilsyneladende ikke engang selv valgt det……busted!
Kan nok ikke komme uden om at jeg ind imellem har lidt røde strømper på, og jeg kan heller ikke komme uden om, at denne artikel rammer lidt plet.
Dette på trods af at den afgående ministerinde ikke lige er min kop te – synes faktisk hendes undervisningspolitik smager særdeles syrligt og grimt og som om den har stået og trukket lidt for længe med en pose american breakfast tea.
Når jeg nu engang har tænkt mig at få nogle af de der børn. Og en karriere. Måske ikke på ministerplan, men i hvert fald vil jeg gerne være rigtig sej og arbejde et sejt sted hvor man laver et sejt stykke arbejde. Ja, så ville det da være dejligt hvis de bestræbelser, man som forælder gør sig for at give sine børn et godt stykke med barndom ikke bliver set skævt til af ens forældrefæller (og ja, jeg tror kvinder er kvinder værst når det kommer til det!). Og tænkt hvis daginstitutionerne fik midler (og normering) til at gøre det de er så gode til endnu bedre.
Jaja, ved godt det måske er ønsketænkning…med ældrebyrden og alt det…hvor jeg i grunden også synes det er et træls ord…men den tager vi en anden dag.
Ligestillingskampen har ikke været helt forgæves piger…
“Tips for et lykkelig samliv”
Utklipt fra en heimkunnskapsbok fra 50-tallet
Planlegg oppgavene dine nøye, og hold øye med klokken. Bli ferdig en time før han ventes hjem. Mannen føler ikke at varmen strømmer mot han når han hører deg bryte ut “Er du hjemme allerede?”.
Planlegg et deilig måltid allerede kvelden før. Da viser du at du bryr deg om han og hans behov. De fleste menn er sultne når de kommer hjem og en god middag er en del av den nødvendige velkomsten.
Bruk et kvarter til hvile slik at du er opplagt når han kommer hjem. Da blir du også glad for å se ham, i stedet for at du er for sliten til å bry deg. Glem alle bekymringer du måtte ha, og vær evig takknemlig for at du har mannen som snart kommer inn døren. Mens du hviler kan du tenke på avtaler og ting du kan gjøre for å gi han åndelig oppløfting. Når du står opp, ta hånd om utseendet ditt. Fiks på sminken, sett et bånd i håret og se frisk og opplagt ut. Han har nettopp vært sammen med mange frustrerte og arbeidstrette mennesker. Vær litt mer festlig og interessant enn vanlig. Han kan trenge en oppkvikker etter den lange arbeidsdagen. Read te rest of this entry »
Alder AtTrives Babywish Bonderøven books Bryllup Bundgrænsen! Børn Børnehjem Derburdeværeenlov Drømme Etikette Familie Ferie Fest Filosofi i lommehøjde Fobi ForceMajeur får Glamour Havregrød Helbred Hindø Hverdagsliv Hår Jul Karma Kontaktannoncer Kopiluft Krumme Kvindekamp Kvinder kærlighed Læring mandag Mmmmm Mode motion Musik News Nostalgi Ommer parforhold procrastination Præstation Psykologi rynker Sager&Ting Samlersind Samvittighed Sandheden Scary Shit selvstrafferi Sjov Sjovt Ski Skrukhed Smukt Sommer Spice Girls Spiritualitet Surt opstød SvingeDingle Terapi Travlt Tro Uddannelse Valg2011 Vaner Vejr Vesterhavet Vestjylland vintage Weltschmertz ZzzZzzzZ
Hvis du vil vide hvad der sker på bloggen
Enter your email address to subscribe to this blog and receive notifications of new posts by email.
Join 12 other followers
Hvad jeg tror, jeg ved om kærlighed # 1: Om afhængighed
Kærlighed til en klassiker
August….èn, to tre, psykolog…
Fare for at blive talt på – hence te silence.
“Normal og sund arkitekttype med ipad, reklamebrille og totalt utroværdigt job – find mig på dating.dk!”
Vigtig viden – ligegyldig info?
Status fra specialepladsen #1
Straffen for at ignorere sin vasketøjskurv i tre uger….
Her læser jeg med:
Det knapt så unikke snefnug
STOF – tidsskrift for stofmisbrugsområdet
Privacy & Cookies: This site uses cookies. By continuing to use this website, you agree to their use.
To find out more, including how to control cookies, see here: Cookie Policy
Already have a WordPress.com account? Log in now.